Oct 10,2015
ఇండుస్‌ ఇండ్‌ బ్యాంకు లాభాల్లో 30% వృద్ధి
ముంబయి : ప్రయివేటు రంగంలోని విత్త సంస్థ ఇండుస్‌ ఇండ్‌ బ్యాంకు ప్రస్తుత ఆర్థిక సంవత్సరం జులై నుంచి సెప్టెంబర్‌తో ముగిసిన ద్వితీయ త్రైమాసికం (క్యూ2)లో రూ.30 శాతం వృద్ధితో రూ.560 కోట్ల నికర లాభాలు సాధించింది. 2014-15 ఇదే క్యూ2లో రూ.430.20 కోట్ల లాభాలు నమోదు చేసుకుంది. అధిక ఆదాయం లాభాల వృద్ధికి దోహదం చేసిందని ఆ బ్యాంకు పేర్కొంది. గత క్యూ2 నాటికి బ్యాంకు స్థూల నిరర్థక ఆస్తులు 0.77 శాతానికి తగ్గాయని పేర్కొంది. గతేడాది ఇదే త్రైమాసికం నాటికి జిఎన్‌పిఎ 1.08 శాతంగా చోటు చేసుకుంది. క్రితం సెప్టెంబర్‌తో ముగిసిన త్రైమాసికంలో బ్యాంకు నికర ఎన్‌పిఎ కూడా 0.31 శాతానికి నియంత్రించింది. 2014 ఇదే త్రైమాసికంలో 0.33 శాతం నికర ఎన్‌పిఎ నమోదయ్యింది.
మీ స్నేహితులకు రికమెండ్ చెయ్యండి